KBANK ไม่ปฏิเสธ ขายหุ้น “บลจ.กสิกรไทย”
KBANK ไม่ปฏิเสธ ขายหุ้น “บลจ.กสิกรไทย” แย้มกำลังพิจารณาทบทวนแผนกลยุทธ์ ทั้งนี้ยังคงแสวงหาโอกาสทางธุรกิจและแนวทางเพิ่มเติมที่จะสร้างประโยชน์ต่อลูกค้า
KBANK ไม่ปฏิเสธ ขายหุ้น “บลจ.กสิกรไทย” แย้มกำลังพิจารณาทบทวนแผนกลยุทธ์ ทั้งนี้ยังคงแสวงหาโอกาสทางธุรกิจและแนวทางเพิ่มเติมที่จะสร้างประโยชน์ต่อลูกค้า
5 เม.ย. 2565

ธนาคารกสิกรไทย จำกัด (มหาชน) หรือ KBANK เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ตามที่มีข่าวว่า ธนาคารกำลังพิจารณาทบทวนแผนกลยุทธ์ที่มีต่อธุรกิจของบริษัทหลักทรัพย์จัดการกองทุน กสิกรไทย จำกัด (บลจ.กสิกรไทย) นั้น ธนาคารขอเรียนชี้แจงดังนี้
ธนาคารแสวงหาโอกาสทางธุรกิจและแนวทางเพิ่มเติมที่จะสร้างประโยชน์ต่อลูกค้า และผู้ถือหุ้นในทุกธุรกิจของธนาคาร รวมถึงธุรกิจหลักทรัพย์จัดการกองทุนที่เป็นหนึ่งในธุรกิจที่สำคัญของธนาคาร ทั้งนี้ในแนวปฏิบัติดังกล่าว ธนาคารอาจจะต้องมีการหารือร่วมกันกับหลายฝ่าย ซึ่งการหารือดังกล่าวนั้นอาจจะไม่ได้ส่งผลให้มีธุรกรรมเกิดขึ้นแต่อย่างใด
อย่างไรก็ตาม หากมีธุรกรรมเกิดขึ้น ธนาคารจะเปิดเผยข้อมูลตามเกณฑ์ของตลาดหลักทรัพย์แห่งประเทศไทยในเวลาที่เหมาะสม
สืบเนื่องมาจากกรณีที่สำนักข่าวบลูมเบิร์ก รายงานข่าวธนาคารกสิกรไทย จำกัด (มหาชน) หรือ KBANK กำลังสำรวจทางเลือกในการขายสินทรัพย์บริษัทหลักทรัพย์จัดการกองทุน กสิกรไทย จำกัด หรือ KAsset ซึ่งมีการประเมินมูลค่าสูงถึง 2 พันล้านดอลลาร์สหรัฐ หรือประมาณ 6.7 หมื่นล้านบาท
